dwar ir-Rapport ta' Progress ta' l-2006 dwar l-ex-Repubblika Jugożlava tal-Maċedonja Kumitat ghall-Affarijiet Barranin MOZZJONI GHAL RIZOLUZZJONI TAL-PARLAMENT EWROPEW Error! MOZZJONI GHAL RIZOLUZZJONI TAL-PARLAMENT EWROPEW dwar ir-Rapport ta' Progress ta' l-2006 dwar l-ex-Repubblika Jugożlava tal-Maċedonja Il-Parlament Ewropew , – wara li kkunsidra l-Konklużjonijiet tal-Presidenza tal-Kunsill Ewropew ta' Tessaloniki tad-19 u l-20 ta' Ġunju 2003, li matulu kien imwiegħed lill-istati kollha tal-Balkani tal-Punent li, fuq tul ta' żmien, ser jissieħbu fl-Unjoni Ewropea, – wara li kkunsidra d-deċiżjoni tal-Kunsill Ewropew tas-16 ta' Diċembru 2005 biex jagħti lill-ex-Repubblika Jugożlava tal-Maċedonja l-istatus ta' pajjiż kandidat għas-sħubija fl-UE u l-Konklużjonijiet tal-Presidenza tal-Kunsill Ewropew tal-15-16 ta' Ġunju 2006 u ta' l-14-15 ta' Diċembru 2006, – wara li kkunsidra l-konklużjonijiet tat-Tieni Laqgħa tal-Kunsill ta' Stabilizzazzjoni u Assoċjazzjoni ta' l-UE u l-ex-Repubblika Jugożlava tal-Maċedonja fit-18 ta' Lulju 2005 u l-konklużjonijiet tat-Tielet Laqgħa tal-Kunsill ta' Stabilizzazzjoni u Assoċjazzjoni ta' l-UE u l-ex-Repubblika Jugożlava tal-Maċedonja tal-11 ta' Diċembru 2006, – wara li kkunsidra d-Decizjoni tal-Kunsill 2006/57/KE tat-30 ta' Jannar 2006 dwar il-principji, il-prijoritajiet u l-kundizzjonijiet li hemm fis-Shubija Ewropea ma' l-ex-Repubblika Jugozlava tal-Macedonja – wara li kkunsidra r-Rapport ta' Progress ta' l-2006 tal-Kummissjoni dwar l-ex-Repubblika Jugozlava tal-Macedonja ( SEC(2006)1387 ), – wara li kkunsidra r-rizoluzzjoni tieghu tat-13 ta' Dicembru 2006 dwar il-Komunikazzjoni tal-Kummissjoni dwar l-Istrategija ghat-Tkabbir u l-Isfidi Ewlenin 2006-2007 – wara li kkunsidra r-rakkomandazzjonijiet tal-Kumitat Parlamentari Konġunt ta' l-UE u l-ex-Repubblika Jugożlava tal-Maċedonja tad-29 - 30 ta' Jannar 2007, – wara li kkunsidra l-Artikolu 45 tar-Regoli ta' Procedura tieghu, – wara li kkunsidra r-rapport tal-Kumitat għall-Affarijiet Barranin ( A6‐0214/2007 ), A. billi aktar tkabbir ta' l-Unjoni Ewropea m'huwiex ghan fih innifsu, billi hemm l-obbligu ta' konformità stretta mal-kriterji ta' Kopenhagen mill-Istati Membri u billi kull pajjiz kandidat ser ikun iggudikat fuq il-merti tieghu stess, B. billi l-ex-Repubblika Jugożlava tal-Maċedonja kienet involuta b'suċċess fin-negozjati relatati ma', inter alia, relazzjonijiet ma' l-Unjoni Ewropea bħall-Fthehima ta' Stabilizzazzjoni u Assoċjazzjoni (SAA), l-Assoċjazzjoni Ċentrali Ewropea għall-Kummerċ Ħieles (CEFTA), l-isforzi ta' l-Unjoni Ewropea rigward ir-riżoluzzjoni paċifika ta' differenzi interni fl-opinjoni u l-preparazzjonijiet għall-adozzjoni ta' l- acquis ta' l-UE fil-perjodu li jwassal sa l-2011, C. billi, minn meta l-UE rrikonoxxiet l-istatus ta' pajjiż kandidat fis-16 ta' Diċembru 2005, in-negozjati ta' sħubija ma' l-ex-Repubblika Jugożlava tal-Maċedonja għandhom ma bdewx, D. billi, filwaqt li l-prinċipji bażiċi fil-Ftehima ta' Qafas ta' Ohrid issa ddaħħlu fil-qafas kostituzzjonali u legali tal-pajjiż, hemm bżonn ta' sforz kontinwu sabiex id-dispożizzjonijiet tagħha jkunu implimentati bis-sħiħ, partikularment f'dak li jirrigwarda l-kontinwità tal-proċess ta' deċentralizzazzjoni u r-rappreżentanza ekwitabbli, fuq il-livell nazzjonali u lokali, ta' komunitajiet etniċi u fil-minoranza. E. billi l-Kunsill Ewropew ta' Tessaloniki tad-19 - 20 ta' Ġunju 2003 tenna d-determinazzjoni tiegħu li jappoġġja b'mod sħiħ u effettiv il-perspettiva Ewropea tal-pajjiżi Balkani tal-Punent, li se jsiru parti integrali ta' l-UE, meta jilħqu l-kriterji stabbiliti, F. billi mhux garantit suċċess fit-trawwim ta' riformi ekonomiċi jekk ma jkunx hemm konsens politiku u fiduċja bejn l-gruppi etniċi G. billi l-Kunsill Ewropew ta' Brussell ta' l-14-15 ta' Diċembru 2006 qal li l-UE għandha żżomm l-impenji tagħha lejn pajjiżi li jinsabu fil-proċess ta' tkabbir u tenna li l-progress ta' kull pajjiż lejn l-Unjoni Ewropea jiddependi mill-isforzi individwali tiegħu li jkunu konformi mal-kriterji ta' Kopenħagen u mal-kundizzjonalità tal-Proċess ta' Stabilizzazzjoni u Assoċjazzjoni, H. billi d-Dikjarazzjoni ta' l-UE u l-Balkani tal-Punent tal-11 ta' Marzu 2006, adottata unanimament mill-Ministri ta' l-Affarijiet Barranin kollha ta' l-UE u mill-Ministri ta' l-Affarijiet Barranin tal-pajjiż tal-Balkani tal-Punent, itenni l-importanza ta' relazzjonijiet tajba tal-viċinat u l-ħtieġa li jinstabu soluzzjonijiet reċiprokament aċċettabbli rigward kwistjonijiet pendenti ma' pajjiżi ġara, Jilqa' l-progress magħmul mill-ex-Repubblika Jugożlava tal-Maċedonja, minn meta għamlet l-applikazzjoni biex tissieħeb fl-Unjoni Ewropea, billi laħqet il-kriterji politiċi ta' Kopenħagen u implimentat ir-rakkomandazzjonijiet tas-Sħubija Ewropea 2005, id-dispożizzjonijiet tal-Ftehima ta' Stabilizzazzjoni u Assoċjazzjoni u r-rekwiżiti tal-Proċess ta' Stabilizzazzjoni u Assoċjazzjoni; juri li l-imbuttatura tar-riforma trid tinżamm u li l-leġiżlazzjoni adottata issa trid tkun implimentata sew u minnufih, speċjalment fl-oqsma tal-pulizija, il-ġudikatura, l-amministrazzjoni pubblika u l-ġlieda kontra l-korruzzjoni, sabiex tkun stabbilita ekonomija vera tas-suq, biex tistimola t-tkabbir ekonomiku u l-impiegar u sabiex ittejjeb il-klima tan-negozju; Jenfasizza li l-bidu ta' negozjat għas-sħubija jiddependi mill-progress magħmul f'dan ir-rigward; jinkoraġġixxi lill-partijiet interessati kollha biex iżommu l-ispinta u jenfasizza l-ħtiega, kemm għall-forzi politiċi tal-gvern kif ukoll ta' l-oppożizzjoni, li jkomplu l-implimentazzjoni tar-riformi neċessarji għall-integrazzjoni tal-pajjiż fl-UE; Ifaħħar lill-Gvern tal-Maċedonja għall-koperazzjoni tiegħu fil-qasam tal-Politika Komuni Barranija u ta' Siġurtà (CFSP) u fil-Politika Ewropea għas-Sikurezza u d-Difiża (ESDP), notabilment il-parteċipazzjoni tiegħu fil-missjoni ALTHEA ta' l-UE u l-ħeġġa tiegħu biex jikkontribwixxi lejn l-iżvilupp tal-kapaċitajiet ESDP u tal-missjonijiet militari u ċivili mmexxija mill-UE għall-ġestjoni tal-kriżijiet; Jinnota b'sodisfazzjoni li wara l-konflitt intern ta' l-2001, instabu soluzzjonijiet b'koperazzjoni mill-qrib ma' l-UE permezz tal-Ftehima ta' Qafas Ohrid sabiex iċ-ċittadini kollha, indipendentement mill-isfond etniku tagħhom, jgħixu flimkien b'mod ugwali u fil-paċi, billi jissaħħaħ l-użu ta' linwi minuri fl-amministrazzjoni pubblika u fl-edukazzjoni, permezz ta' organizzazzjoni muniċipali mill-ġdid u permezz ta' l-applikazzjoni tal-prinċipju ta' maġġoranza doppja (il-prinċipju Badinter) li jipproteġi l-pożizzjoni ta' minoritajiet etniċi fit-teħid ta' deċiżjonijiet parlamentari; jinnota li fl-2007 intlaħaq ftehim dwar il-festi nazzjonali tal-gruppi etniċi u reliġjużi differenti; Jenfasizza li l-Ftehima Qafas Ohrid biddlet il-pajjiż għax qieset b'mod sħiħ il-karattru multi-etniku u multi-kulturali tal-pajjiż, li għaldaqstant hija parti ewlenija tal-kriterji politiċi għas-sħubija fl-UE; juri li r-rispett tal-kliem u ta' l-ispirtu tal-Ftehima jibqgħu kruċjali għall-vjaġġ tal-pajjiż lejn adeżjoni fl-UE; jisħaq għal darba oħra li l-prinċipju Badinter għandu jiġi rispettat b'mod sħiħ, u li jeħtieġ li l-partijiet kollha jirrispettaw u jaħdmu fi ħdan l-istituzzjonijiet demokratiċi li l-pajjiż għamel tant sforzi sabiex waqqafhom; Jirrimarka li l-mekkaniżmu Badinter , kif iddikjarat fil-Kostituzzjoni, huwa intiż bħala mezz għad-djalogu u l-kunsens fi stat multi-etniku; jiddispjaċih li kmieni fl-2007, bħala riżultat tan-nuqqas ta' sodisfazzjon bl-applikazzjoni tal-prinċipju Badinter, l-akbar partit Albaniż fl-oppożizzjoni waqqaf kull attività parlamentari; jilqa' l-fatt li l-konsultazzjonijiet bejn il-gvern u l-oppożizzjoni rriżultaw fi ftehima li tkopri lista ta' liġijiet li għandhom jiġu adottati billi jiġi applikat il-prinċipju Badinter, isir użu mill-lingwa Albaniża fl-istituzzjonijiet pubbliċi, is-sitwazzjoni ta' l-ex-gwerrilieri Albaniżi u l-kompożizzjoni tal-Kumitat għar-Relazzjonijiet Inter-Etniċi, b'hekk il-membri kollha eletti jkunu jistgħu jissoktaw bid-dmirijiet parlamentari tagħhom u juru responsabbilità politika; fuq din il-bażi, wara l-implimentazzjoni tal-ftehima, jistieden sabiex l-istatus ta' pajjiż kandidat għas-sħubija ma' l-UE li ngħata fl-2005 ikun akkumpanjat mill-aktar fis-possibbli mill-bidu effettiv ta' negozjati għas-sħubija; fl-aħħar, jistieden lill-partijiet kollha sabiex imantnu u jikkonsolidaw l-ispirtu ta' djalogu fir-riżoluzzjoni tad-diverġenzi tagħhom u sabiex isegwu b'mod konġunt l-aġenda ta' riforma li hija essenzjali għall-prospettivi Ewropew tal-pajjiż; Jiddispjaċih għall-prattika ta' l-ibbojkottjar tal-Parlament u jirrimarka li dawn il-prattiki m'humiex kompatibbli ma' istituzzjonijiet parlamentari li jaħdmu sewwa, li kull pajjiż kandidat jew li qed jaspira li jissieħeb ma' l-UE hu mistenni li jkollu; Ifakkar li l-applikazzjoni konsistenti tal-prinċipju Badinter tiżgura tkomplija tal-koperazzjoni interetnika u relazzjoni ta' fiduċja bejn il-partijiet kollha; f'dan ir-rigward jiddispjaċih li f'eżempju riċenti tal-votazzjoni dwar l-emendi għal-Liġi tax-Xandir, fejn, għalkemm il-liġi nnifisha ġiet adottata skond il-prinċipju Badinter, l-emendi ġew adottati biss b'maġġoranza sempliċi; jistieden b'urġenza sabiex ikun hemm manteniment u applikazzjoni konsistenti ta' l-indipendenza tax-xandir pubbliku stabbilita fil-Liġi ta' Novembru 2005 , li - b'differenza mis-sitwazzjoni preċedenti ta' interferenza politika - tikkonforma ma' standards Ewropej tal-midja; Jirrakkomanda li l-pajjiż għandu jitgħallem mill-aħjar prattiċi Ewropej fl-amministrazzjoni pubblika u fl-edukazzjoni u jikkunsidra d-differenzi etniċi u lingwistiċi; jistieden sabiex ikun hemm aktar ftehim dwar il-mod li bih l-akbar żewġ komunitajiet etniċi u l-minoranzi differenti jistgħu jgħixu flimikien fuq bażi ugwali u ta' armonijia; f'dan ir-rigward, jistieden sabiex ikun hemm implimetazzjoni effettiva tad-dispożizzjonijiet kostituzzjonali ddisinjati sabiex jiggarantixxu li l-komunitajiet mhux fil-maġġoranza jkunu rappreżentati b'mod ekwitabbli fl-amministrazzjoni pubblika; Jiġbed l-attenzjoni għall-fatt li huwa meħtieġ li jittieħdu miżuri speċifiċi u urġenti li jtejbu s-sitwazzjoni tar-Roma permezz ta' l-Istrateġija Nazzjonali dwar ir-Roma, billi soċjetà ċivili tar-Roma żviluppata sewwa tiġi involuta bħala s-sieħeb prinċipali; jikkunsidra li l-ugwaljanza bejn il-fondi tal-gvern u l-fondi IPA għandhom ikunu mezz lejn it-titjib ta' l-inklużjoni soċjali tar-Roma fl-ex-Repubblika Jugożlava tal-Maċedonja; Jirrimarka li hemm numru ta' pajjiżi fl-Ewropa li isimhom huwa l-istess bħal dak ta' parti minn territorju ta' pajjiż ġar, u li kull stat jagħżel ismu b'mod ħieles; jilqa' l-fatt li l-ex-Repubblika Jugożlava tal-Maċedonja bidlet il-bandiera nazzjonali tagħha u għamlet emendi kostituzzjonali biex tikkonferma n-nuqqas ta' pretenzjonijiet territorjali kontra l-pajjiżi ġirien; jiddispjaċih dwar il-bidla reċenti ta' l-isem ta' l-ajruport nazzjonali għal 'Alessandru l-Kbir'; Jiddispjaċih li minn meta l-ex-Repubblika Jugożlava tal-Maċedonja daħlet fin-NU fl-1993, meta, bil-għan li tikseb rikonoxximent internazzjonali, ingħatat l-isem provviżorju 'l-ex-Repubblika Jugożlava tal-Maċedonja, u minn meta saret il-Ftehima Interim ta' l-1995 ma ntlaħaq l-ebda ftehim mal-Ġreċja, pajjiż ġar; iħeġġeġ lill-ex-Repubblika Jugożlava tal-Maċedonja u lill-Ġreċja sabiex jorganizzaw diskuzzjonijiet, taħt l-awspiċju tan-NU, dwar din il-kwistjoni sabiex ikun hemm konklużjoni ta' suċċess mill-aktar fis; jistieden lill-Kunsill sabiex jiffaċilita tali negozjati; Juri li, f'dan ir-rigward, pajjiżi importanti bħall-Istati Uniti ta' l-Amerika, il-Federazzjoni Russa u ċ-Ċina, kif ukoll uħud mill-Istati Membri ta' l-UE, diġà irrikonoxxew l-ex-Repubblika Jugożlava tal-Maċedonja bl-isem kostituzzjonali tagħha, u huwa ta' l-opinjoni li l-kwistjoni ta' l-isem m'għandha bl-ebda mod tintuża bħala ostaklu għall-ftuħ ta' negozjati u għas-sħubija ma' l-UE; fil-fatt huwa ta' l-opinjoni li l-kwistjoni ta' l-isem mhix u ma tistax tkun parti mill-kundizzjonijiet relatati ma' l-aġenda tas-sħubija tal-pajjiż ma' l-UE u li, kif inhu l-każ għal kull pajjiż ieħor kandidat, l-integrazzjoni tiegħu fl-UE għandha tiddependi esklużivament fuq it-twettiq tal-kriterji ta' Kopenħagen; Jinnota li l-ex-Repubblika Jugożlava tal-Maċedonja aċċettat l-aħħar proposta tar-Rappreżentant Speċjali tan-Nazzjonijiet Uniti, Matthew Nimitz, tas-7 ta' Ottubru 2005 bħala bażi għas-soluzzjoni ta' din il-kwistjoni; Jinnota li l-Ftehim Interim tat-13 ta' Settembru 1995 wassal għal titjib sinifikanti fir-relazzjonijiet bilaterali bejn l-ex-Repubblika Jugożlava tal-Maċedonja u l-Ġreċja u fih dispożizzjonijiet dwar is-sħubija ta' l-ex-Repubblika Jugożlava tal-Maċedonja ma' organizzazzjonijiet u istituzzjonijiet internazzjonali, multilaterlai u reġjonali; Barra minn hekk jinnota li minn meta ġiet konkluża l-Ftehima Interim ta' l-1995, l-iskop tar-relazzjonijiet ekonomiċi bejn iż-żewġ pajjiżi żdied b'mod sinifikanti, sakemm il-Ġreċja tikkostitwixxi l-akbar investitur barrani fl-ex-Repubblika Jugożlava tal-Maċedonja, filwaqt li r-relazzjonijiet kummerċjali tagħhom tjiebu wkoll b'mod konsiderevoli; Jilqa' l-pożizzjoni kostruttiva tal-pajjiż dwar l-istatus ġejjieni tal-Kosovo; jiddispjaċih li b'antiċipazzjoni ta' l-istatus futur tal-Kosovo ma kienx possibli li ssir aktar demarkazzjoni tal-fruntieri; għandu fiduċja li jintlaħaq ftehim dwar din il-kwistjoni teknika malajr u jilqa' l-fatt li l-bdiewa kkonċernati jistgħu jibqgħu jużaw partijiet mill-art tagħhom li nzertaw qegħdin fuq in-naħa l-oħra tal-fruntiera; Jiġbed l-attenzjoni għax-xewqa għall -adozzjoni ta' miżuri li jiffaċilitaw it-traffiku tal-fruntiera mal-Kosovo, u b'hekk titjieb il-koperazzjoni fl-oqsma ta' l-edukazzjoni, tal-kultura u tax-xogħol, u jinżammu r-rabtiet tal-familja; Iħeġġeġ lill-awtoritajiet ta' l-ex-Repubblika Jugożlava tal-Maċedonja sabiex jippromwovu l-koperazzjoni reġjonali u l-iżvilupp ta' relazzjonijiet tajba tal-viċinat; F'dan ir-rispett, jilqa' l-irwol ta' l-ex-Repubblika Jugożlava tal-Maċedonja fil-qasam tal-koperazzjoni reġjonali, l-impenn tagħha fl-iżvilupp ta' relazzjonijiet bilaterali u l-irowl attivi tagħha fil-proċessi ta' koperazzjoni reġjonali bħall-istabbiliment ta' Kunsill Reġjonali ta' Koperazzjoni, CEFTA 2006, it-Trattat Komunitarju dwar l-Enerġija u z-Zona Komuni Ewropea ta' Avjazzjoni; Jindika l-ħtiega li titħares il-kwalità ta' l-ilma fix-Xmara Vardar, li tiskula fil-parti l-kbira tal-pajjiż u tkompli fit-territorju Grieg bħala x-Xmara Axiós, mill-inkwinament ikkawzat mill-industrija u z-zoni residenzjali urbani; Jitlob b'mod urġenti għal titjib u manteniment tal-kwalità u tal-livell ta' l-ilma fil-lagi tal-fruntiera Ohridsko Ezero, Prespansko Ezero u Dojransko Ezero u għall-ftehim effettiv dwar dan l-aspett mal-pajjiżi ġirien li huma l-Albanija u l-Greċja; Jiġbed l-attenzjoni għall-ħtieġa li titjieb l-attitudni ġenerali lejn l-ambjent, inter alia billi jiġu eliminati l-miżbliet illegali tul it-toroq, ix-xmajjar u fit-tarf ta' boskijiet permezz ta' l-introduzzjoni ta' sistema ta' ġbir ta' l-iskart li hija kemm jista' jkun diversifikata; Jistieden lill-awtoritajiet ta' l-ex-Repubblika Jugożlava tal-Maċedonja sabiex ikomplu japprossimaw leġiżlazzjoni u standards ta' l-UE u jimplimentaw u jinfurzaw il-leġiżlazzjoni adottata; Jenfasizza li għandha tingħata attenzjoni speċjali lit-traffikar tal-bnedmin u li t-tisħiħ tal-koperazzjoni reġjonali, inter alia permezz ta' Inizzjattiva ta' Koperazzjoni tax-Xlokk ta' l-Ewropa, qed isir neċessità fil-ġlieda kontra n-netwerks internazzjonali ta' kriminalità organizzata; Jesprimi tħassib serju dwar il-fatt li l-qgħad għadu għoli ħafna, u jistieden lill-Gvern, fid-dawl ta' l-isfidi kbar li jeżistu f'dan il-qasam, sabiex isawwar politiki effiċjenti biex jiġu miġġielda l-faqar u l-inugwaljanzi soċjali; jenfasizza l-bżonn li federazzjonijiet tat-trejdjunjins differenti jkunu jistgħu jeżistu flimkien fuq bażi ugwali, u jirrimarka li l-obbligu attwali tat-trejdunjins li jorganiżżaw 33% tal-ħaddiema rilevanti qabel ikunu jistgħu jsiru msieħba kuntrattwali jfisser li n-numru tal-membri jiġi l-ħin kollu kkuntestat mill-partijiet interessati; Jitlaq mill-premessa li l-awtorizzazzjoni tal-banek barranin għandha tkun ibbazata fuq kriterji ugwali għal kullħadd, bħall-konformità mar-rekwiziti legali fil-qasam tat-tranżazzjonijiet f'valuta barranija, it-tassazzjoni u l-ħarsien tal-konsumatur, u jirrofta li jkunu favoriti ċerti kumpaniji jew il-pajjiżi li fihom ikollhom l-uffiċċju reġistrat tagħhom; Ifakkar li l-bini ta' infrastruttura transkonfinali moderna hija inċentiv kbir u garanzija għall-istabbilità u l-prosperità tar-reġjun kollu tax-Xlokk ta' l-Ewropa, u għalhekk jiġbed l-attenzjoni lejn l-importanza li n-netwerk tal-ferrovija, it-traffiku domestiku tal-ferroviji u t-tranżitu bejn il-Greċja u ħafna Stati Membri oħra ta' l-UE jinżammu fi stat tajjeb ta' manteniment u jittejjbu; jilqa' r-restawr tal-konnessjoni bil-ferrovija ma' Kosovo, u jiddispjaċih għan-nuqqas ta' progress fil-konnessjoni diretta tal-ferrovija pjanata mal-Bulgarija u jħares 'il quddiem għal aktar progress relatat mal-kurituri Ewropej tat-Trasport VIII u X; Iqis li mhux mixtieq li l-impjegati tas-servizz ċivili jitilfu xogħlhom jew jiġu mħajra jitilqu mal-bidliet fil-gvern u b'mod partikolari jistenna li l-impjegati tas-servizz ċivili li huma mħarrġa speċjalment biex jissodisfaw il-ħtiġiet ta' l-acquis ta' l-UE jkomplu xogħlhom; Juri mill-ġdid li l-awtoritajiet huma mistennija li jinvestigaw iċ-ċirkostanzi li fihom ċittadin Ġermaniż, Khaled El-Masri, fl-2003 inħataf u ttieħed lejn l-Afganistan u li jagħmlu pubbliċi r-riżultati ta' l-investigazzjoni; iħeġġeġ lill-parlament nazzjonali sabiex iwaqqaf kumitat ta' inkjesta mill-aktar fis possibbli sabiex isolvi dan il-kaz u sabiex jikkopera b'mod shih ma' l-inkjesta li qed jaghmel il-Parlament Germaniz sabiex jiskopri l-verità; Jilqa' l-bidu ta' ftehimiet dwar faċilità u ammissjoni mill-ġdid tal-visa ma' l-UE bħala pass tanżitorju lejn reġim reċiproku ħieles mill-visa, u għal dan il-għan jistieden lill-Kummissjoni sabiex tħejji pjan ta' azzjoni għaż-żieda tal-mobilità, inkluża aktar parteċipazzjoni f'proġetti ta' tagħlim tul il-ħajja u ta' skambju ta' kulturi, u min-naħa tal-Gvern tal-Maċedonja sabiex ikompli bl-impenn tiegħu li jissodisfa l-istandards Ewropej rekwiżiti fl-oqsma tal-ġustizzja, il-libertà u s-sikurezza; jilqa' bi pjaċir l-introduzzjoni tal-passaporti ġodda b'fatturi ta' sigurtà bijometriċi mill-ex-Repubblika Jugożlava tal-Maċedonja; jistieden b'urġenza sabiex ikun hemm rikonoxximent sħiħ tal-passaport tal-Maċedonja mill-Istati Membri kollha ta' l-UE u sabiex ikunu mneħħija pagamenti nazzjonali supplimentari fuq il-visa, partikularment id-dispożizzjonijiet li jagħmlu żjara fil-Greċja aktar diffiċli milli fi Stati Membri oħra ta' l-UE; Jinkoraġġixxi lill-ex-Repubblika Jugożlava tal-Maċedonja sabiex tibbenefika mill-esperjenza tas-Slovenja u l-Kroazja fil-proċess għas-sħubija fl-UE, billi dawn iż-żewġ pajjiżi wirtu l-istess liġijiet federali u għandhom esperjenzi prattiċi komuni ma' l-ex Jugożlavja; Jistieden lill-Istati Membri l-ġodda sabiex jieħdu rwol attiv fil-mixja ta' l-ex-Repubblika Jugożlava tal-Maċedonja lejn l-Unjoni Ewropea, billi jippermettulha li tibbenefika mill-esperjenzi tagħhom ta' riformi; Jiddispjaċih dwar l-iffirmar mill-ex-Repubblika Jugożlava tal-Maċedonja tal-Ftehima Bilaterali dwar l-Immunità ma' l-Istati Uniti, li teskludi ċ-ċittadini Amerikani u l-istaff militari mill-ġuriżdizzjoni tal-Qorti Kriminali Internazzjonali; jiġbed l-attenzjoni lejn il-fatt li l-Qorti Kriminali Internazzjonali hija ġebla tax-xewka tal-liġi internazzjonali, u li l-Istatut ta' Ruma ġie appoġġjat b'mod sħiħ mill-UE; f'dan ir-rigward, jistieden lill-Gvern tal-Maċedonja sabiex isib metodi biex itemm il-ftehima bilaterali, li ddgħajjef l-effettività sħiħa tal-Qorti Kriminali Internazzjonali; Itenni l-għan ta' sħubija Ewropea ċara għall-ex-Repubblika Jugożlava tal-Maċedonja kif ukoll għall-pajjiżi kollha tal-Balkani tal-Punent, b'konformità ma' l-Aġenda ta' Tessaloniki; jemmen li l-prospett ta' adeżjoni fl-UE għandu jiġi rispettat sabiex jiġu konsolidati l-istabilità u l-paċi fir-reġjun; Jikkunsidra li l-edukazzjoni u s-sistema ta' taħriġ, l-investiment f'kapital uman u l-aċċess tal-popolazzjoni għall-internet għandhom ikunu mtejba sabiex jaffrontaw il-bżonnijiet tas-soċjetà; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni, lill-gvernijiet u lill-parlamenti ta' l-Istati membri, u lill-gvern u lill-parlament ta' l-ex-Repubblika Jugożlava tal-Maċedonja. Karatteristici generali tal-pajjiz Eżatt barra l-fruntiera esterna ta' l-Unjoni Ewropea, fit-tramuntana tal-Greċja u fil-punent tal-Bulgarija, it-tnejn Stati Membri tagħha, hemm iz-zona mnejn jaqa' l-ilma fix-Xmara Vardar. Għal sekli sħaħ, sa l-1912, din iz-zona kienet parti mill-Imperu Ottoman, u l-belt prinċipali tagħha, Skopje (bit-Tork 'Üsküb', u bl-Albaniz 'Shkup'), kienet il-kapitali tal-'wilayet' (provincja) ta' Kosova, li kienet tinkludi wkoll iz-zona kontigwa lejn it-tramuntana li bħalissa qed tistenna status amministrattiv futur. Bħala konsegwenza ta' dak li gara fil-gwerra tal-Balkani, iz-zona mnejn jaqa' l-ilma fil-Vardar kienet tas-Serbja fil-perjodu mill-1912 sa l-1941, meta din ingħatat l-istatus tal-provincja ta' Vardarska. Wara l-perjodu ta' l-okkupazzjoni Faxxista, li fih kienet maqsuma bejn l-Albanija u l-Bulgarija għal skopijiet amministrattivi skond fruntieri etniċi, din gawdiet minn livell għoli ta' awtonomija fil-perjodu bejn l-1945 u l-1991 bħala repubblika fil-federazzjoni, bl-isem ta' Maċedonja. Dan l-isem kien meħud mid-deskrizzjoni ppreferita sa mis-seklu 19 mill-ikbar grupp tal-popolazzjoni fiz-zona, iżda tikkoinċidi wkoll ma' parti mill-istorja Griega u ma' l-uzu ta' l-isem għat-tliet provinċji kontigwi fit-tramuntana tal-Greċja. Il-Greċja, il-pajjiż ġar taghħa fin-nofsinhar, sa mill-indipendenza ma qablitx ma' l-isem kostituzzjonali 'Repubblika tal-Maċedonja'. Bħala parti mill-Jugożlavja, kellha kuntatti mill-qrib ma' l-Istati Membri ta' dawk li kienu l-Komunitajiet Ewropej sakemm ħadet l-indipendenza fl-1991. Iċ-ċaqliq minn naħa għall-oħra ta' fruntiera ġewwa l-Ewropa kien relattivament faċli fin-nuqqas tar-rekwizit tal-viża li jeżisti llum. Flimkien mas-Serbja u l-Kroazja kellha rwol importanti bħala zona ta' tranżitu bejn il-Greċja, Stat Membru ta' l-UE, u dawk li wara saru Stati Membri ta' l-UE, l-Awstrija, l-Ungerija u s-Slovenja, u pajjiżi aktar imbiegħda. Parzjalment b'rizultat ta' dawn il-kuntatti mill-qrib li kienu ilhom stabbiliti ma' l-erja ta' l-UE attwali, l-opinjoni pubblika domestika hija kwazi unanima favur sħubija bikrija fl-UE, għalkemm hi maqsuma dwar l-użu tal-lingwa u preferenzi politiċi. Madankollu, fl-UE dan il-pajjiż relattivament ma tantx hu magħruf, waqt li hu anqas magħruf li wara li applika fit-22 ta' Marzu 2004, dan kiseb l-istatus ta' pajjiż applikant għall-UE fis-17 ta' Diċembru 2005. Dak li hu aktar magħruf fid-dinja hija t-tilwima domestika dwar il-lingwa u d-differenza ta' opinjoni mal-Greċja dwar l-isem tal-pajjiż. Fil-process ta' sħubija ma' l-UE, dawn iz-żewg suġġetti probabilment ser jingħataw attenzjoni ta' l-inqas daqs il-kwistjonijiet tas-soltu fil-qasam ta' l-amministrazzjoni, ta' l-istat tad-dritt, tal-kriminalità, ta' l-ekonomija u ta' l-ambjent, li ngħataw l-aktar attenzjoni fl-aħħar rawnd kbir ta' tkabbir bejn l-2004 u l-2007. Varjetà kulturali Wara l-okkupazzjoni Griega u mill-Illirja fil-passat remot il-popolazzjoni għal ħafna sekli kienet tikkonsisti minn Macèdoni Slavi, b'lingwa marbuta mill-qrib mal-Bulgaru u s-Serb u wkoll miktuba bic-Ċirilliku. Fil-punent u fil-majjistral, l-aktar fin-naħa ta' fuq tal-Vardar madwar il-bliet ta' Gostivar u Tetovo, il-lingwa tal-maġġoranza tal-popolazzjoni hija l-Albaniż, miktub bl-alfabett Latin. Il-minoranzi ilhom mifruxa għal żmien twil, bir-Roma, it-Torok u l-Valaki minn naħa u l-gruppi Slavi l-oħra relatati mal-Macèdoni, bħas-Serbi u l-Bosnijaċi, fuq l-oħra. Bħala riżultat ta' dan, il-varjetà fil-lingwa u l-kultura ilha żmien karatteristika ta' din iz-zona. Dik il-varjetà hija espressa wkoll fir-relazzjonijiet bejn il-partiti politiċi. In-nuqqas għal żmien twil ta' awto-determinazzjoni saħħet ħafna n-nazzjonaliżmu tal-grupp tal-popolazzjoni Maċèdoni fuq perjodu twil ta' żmien. Għall-bidu, dak in-nazzjonaliżmu dar kontra l-ħakma Torka, imbagħad kontra l-assoċjazzjoni mal-Bulgarija stipulata fit-trattat ta' paċi ta' San Stefano fl-1878 u wara kontra l-perjodu twil ta' inkorporazzjoni mas-Serbja. Minħabba l-użu ta' simboli li ssellfet mill-istorja Griega-Maċèdonija, ġiet ukoll f'konflitt mal-Greċja. Barra minn hekk, il-gruppi tal-popolazzjoni mhux Maċèdoni, b'mod partikulari l-grupp kbir li jitkellem bl-Albaniz, raw dan in-nazzjonaliżmu bħala theddida għal-lingwa u l-kultura tagħhom. Dan kien japplika partikularment għall-opinjoni li għandu jinħoloq stat monolingwu, fejn l-oħrajn ikollhom jadattaw għall-użu tal-lingwa Slava Maċèdoni bħala l-unika lingwa tal-gvern u fl-edukazzjoni. Faċilitajiet tal-lingwa għall-Albaniżi u oħrajn Sa l-1912, l-utenti kollha tal-lingwa Albaniża kienu jgħixu f'zoni li issa huma mifruxa ma' l-Albania u ma' erba' reġjuni differenti ta' l-ex-Jugożlavja (il-Punent u l-Majjistral tal-Maċedonja, il-Lbiċ tas-Serbja, ħafna mill-Kosovo, li mill-1999 ma baqgħitx immexxija mis-Serbja, u n-Nofsinhar tal-Montenegro) kienu kollha mmexxija mill-parti ta' l-Istanbul ta' l-Imperu Ottoman (Tork).Fil-perjodu 1918-1991 dawn iz-zoni, bl-eccezzjoni ta' l-Albanija, baqghu uniti fil-Jugozlavja. Bħala riżultat ta' dan, kien hemm minn żmien ilu kellu kuntatti mill-qrib bejn iż-żewg l-akbar konċentrazzjonijiet ta' kelliema ta' l-Albaniż: il-Kosovo u r-reġjun fin-naħa ta' fuq tal-Vardar. In-nuqqas, f'din ta' l-aħħar, ta' edukazzjoni għolja uffiċjali tal-lingwa Albaniza kienet tħeġġeġ lil studenti jfittxu edukazzjoni fil-Kosovo fil-perjodu 1999-2001, u dan kompla jssaħħaħ dawn il-kuntatti. Fl-2001 kien jidher biċ-car, u b'mod vjolenti, li kienu għadhom ma nkisbux relazzjonijiet tajba bejn l-utenti tal-lingwa tal-Maċedonja u dawk tal-lingwa Albaniża f'dawn l-għaxar snin mill-indipendenza. Parzjalment bħala riżultat ta' medjazzjoni u appoġġ mill-Unjoni Ewropea, instabet soluzzjoni fil-forma tal-Ftehima ta' Qafas Ohrid. Flimkien mal-waqfien ta' ostilitajiet u t-tneħħija ta' armi volontarji, intlaħaq ftehim fuq dawn il-punti li ġejjin: L-organizzazzjoni mill-ġdid ta' l-awtorità lokali, b'aktar setgħat għall-gvern lokali. Non-diskriminazzjoni u rappreżentazzjoni proporzjonali ta' minoritajiet fl-amministrazzjoni pubblika u fil-politika. Il-proċeduri parlamentari inbidlu sabiex votazzjonijiet fuq kwistjonijiet sensittivi (bħalma huma d-drittijiet tal-minoranzi, awto-amministrazzjoni lokali u xi ħatriet) jirrikjedu 'maġġoranza doppja'. (Din il- maġġoranza Badinter essenzjalment tfisser li għandu jkun hemm maġġoranza mhux biss fil-parlament, iżda wkoll fost ir-rappreżentanti ta' minoranzi.) Status ugwali ta' lingwi fil-gvern u fl-edukazzjoni. Kwalunkwe lingwa mitkellma minn ta' l-inqas 20 fil-mija tal-popolazzjoni hija lingwa uffiċjali u l-istat għandu jiffinanzja edukazzjoni universitarja f'dawn il-lingwi. Diversità fl-identità, fejn l-awtoritajiet lokali jkunu liberi li jqiegħdu simboli tal-parti l-kbira tal-popolazzjoni f'binjiet pubbliċi. Il-Ftehima ta' Qafas irriżultat f'total ta' 15-il emenda għall-Kostituzzjoni u Preambolu Kostituzzjonali ġdid. Sa l-2006 kien hemm proċess kontinwu ta' aġġustament leġiżlattiv għall-Ftehima ta' Qafas Ohrid kif ukoll armonija li dejjem tiżdied. Minn l-elezzjonijiet u l-formazzjoni tal-gvern din is-sena, fejn l-akbar partit tal-grupp tal-popolazzjoni li titkellem bl-Albaniż telaq mill-gvern, tqajmu argumenti kbar dwar l-applikazzjoni tal-maġġoranza Batiner. Wara bojkott ta' attivitajiet parlamentari mill-partiti BDI (DUI) u l-PDP, hemm taħdidiet sabiex jintlaħaq ftehim. L-isem tal-pajjiż u l-atitudni tal-Greċja Is-Sobranie, il-parlament ta' l-ex-Repubblika Jugożlava tal-Maċedonja, adotta l-kostituzzjoni l-ġdida fis-17 ta' Novembru 1991, fejn il-pajjiż ġie definit bħala stat sovran bl-isem ta' 'Repubblika tal-Maċedonja'. Għalkemm skond il-kriterji tal-Badinter ir-repubbliki kollha ta' l-ex-Jugożlavja jkunu jistgħu jiksbu rikonoxximent internazzjonali bħala stati indipendenti, il-pajjiż il-ġdid ma kienx ġie aċċettat fin-Nazzjonijiet Uniti sat-8 ta' April 1993. Ir-raġunijiet għalfejn kien hemm oppozizzjoni għas-sħubija tagħha kienu bbażati l-aktar fuq it-tifsira ta' l-isem 'Maċedonja', li storikament huwa magħruf bħala l-pajjiż ta' Alessandru l-Kbir (356-323 QK) li kien irnexxielu, għal ftit, jestendi l-imperu tiegħu sal-Pakistan. Fuq il-kriterji tal-lingwa u l-kultura ta' dak iz-zmien, il-Grecja, il-gar taghha fin-Nofsinhar, tqis lill-Macedonja antika bhala parti mill-istorja taghha u l-isem Macedonja bhala isem intern. L-użu ta' l-istess isem minn stat ġar b'lingwa u kultura differenti jipprovoka oġġezzjonijiet konsiderevoli mill-opinjoni pubblika fil-Greċja. L-oġġezzjonijiet Griegi mhumiex dwar li ma jingħatax id-dritt ta' indipendenza lill-pajjiż, jew li tiġi rrifjutata koperazzjoni effettiva mal-ġar tagħha fit-Tramuntana, iżda huma xewqa li jesprimu idea, billi jiġu miżjuda kunċetti bħal 'Vardar', 'Skopje' jew 'Tramuntana', li l-istat bl-isem kostituzzjonali ta' 'Repubblika tal-Maċedonja' ma jinkludix iz-zona kollha li hija meqjusa storikament bħala l-Maċedonja. Skond ftehim interim, in-Nazzjonijiet Uniti mill-1993 ħatret lill-pajjiż b'mod proviżorju bħala 'l-ex-Repubblika Jugożlava tal-Maċedonja', ħafna drabi ppreżentat bħala l-isem Ingliż imqassar għal 'FYRoM', ħaġa totalment mistifikanti għall-opinjoni pubblika kemm lokalment kif ukoll barra mill-pajjiż. Madankollu, l-Istati Uniti, il-Federazzjoni Russa, ir-Repubblika Popolari taċ-Ċina u anki numru ta' Stati Membri ta' l-UE jużaw l-isem kostituzzjonali ta' 'Repubblika tal-Maċedonja', billi jħallu barra r-referenza għas-sitwazzjoni amministrattiva preċedenti inkluża fit-terminu 'FYRoM'. Referenzi storiċi ta' dan it-tip mhumiex spissi. Barra minn hekk, flimkien ma' l-istat indipendenti tal-Lussemburgu, hemm ukoll fl-Ewropa provinċja kontigwa Belgjana bl-istess isem, filwaqt li l-istat indipendenti tal-Moldova jikkoinċidi ma' l-użu ta' l-istess isem għall-Grigal tar-Rumanija li hija ġar tiegħu. Ukoll, l-istat ta' Azerbaijan, ġeografikament parti mill-Ewropa, għandu l-istess isem ta' żewg provinċji kontigwi ta' l-Iran. F'dawn il-każijiet kollha, l-użu ripetut ta' l-istess isem ma joħloqx problemi. Għalhekk, b'mod ċar, f'dan il-każ id-disputa mhijiex dwar l-isem iżda aktar minħabba l-biza' li jkun hemm pretenzjoni għat-territorju. Sfortunatament f'dan il-kuntest l-ajruport nazzjonali li qiegħed fil-Lvant ta' Skopje, u li sa Diċembru 2006 kien magħruf bħala Aerodrom Skopje jew Petrovec Airport , issa sar jismu Alessandru l-Kbir ( Aleksandar Veliki ). Dan is-simbolu jwassal biex wieħed jitfixklu ma' l-ajruport internazzjonali eżistenti ta' Megas Alexandros lejn il-Lvant tal-belt Griega ta' Kavala fit-Tramuntana, isem li għandu l-istess tifsira. Għall-iskop ta' kunfidenza reċiproka huwa importanti li qabel ma jkun hemm adeżjoni ma' l-UE, tiġi konkluza ftehima bilaterali bejn iż-żewg pajjiżi dwar l-użu ta' ismijiet fir-relazzjonijiet reċiproki tagħhom u dwar it-tnehhija ta' kwalunkwe nuqqas ta' ftehim jew irritazzjonijiet kontinwi rigward simboli u pretenzjoni territorjali. Kunsiderazzjonijiet oħra Il-kundizzjonijiet tal-visa ta' l-istati Schengen ta' l-UE kif ukoll il-kundizzjonijiet l-oħra aktar stretti li l-Greċja timponi fuq ammissjonijiet qed joħolqu problemi u qed jiżolaw il-ġenerazzjoni żgħira b'mod aktar estensiv milli kienu l-ġenituri tagħhom mill-ambjent Ewropew tagħhom. Filwaqt li l-integrazzjoni ma' l-UE mhux qed tiġi mgħaġġla, qed ikun hemm orjentazzjoni akbar lejn l-Istati Uniti. Din ġiet espressa, fost affarijiet oħra, fi ftehimiet biex ma titressaq l-ebda persuna Amerikana fil-Qorti Kriminali Internazzjonali (ICC) f'The Hague u fil-ħtif taċ-ċittadin Germaniz Khaled el-Masri għal investigaturi tas-CI a fl-Afganistan. B'mod aktar pożittiv, il-parteċipazzjoni fil-Ftehima ta' Stabbilizzazzjoni u Assoċjazzjoni (SAA) u l-Assoċjazzjoni dwar il-Kummerċ Ħieles ta' l-Ewropa Ċentrali (CEFT A), li hija marbuta ma' l-UE, tista' tgħin biex l-ekonomija titqajjem u tissaħħaħ, ħaga li ilha dgħajfa mill-1991. »Iċ-ċertezza legali interna għandha żżid dan l-effet aktar mill-għan attwali li jiġu mnaqqsa r-rati tat-taxxa għal-livell estremament baxx ta' 10%. PROĊEDURA Ir-Rapport ta' Progress ta' l-2006 dwar l-ex-Repubblika Jugożlava tal-Maċedonja Numru tal-proċedura Kumitat responsabbli Data tat-tħabbir ta' l-awtorizzazzjoni fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċizjoni Rapporteur(s) Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti ghall-votazzjoni finali Sostitut/i preżenti għall-votazzjoni finali Sostitut/i preżenti għall-votazzjoni finali skond ir-Regola 178(2)
Extracted from 14592725__REPORT__A6-2007-0214__MT.txt